ડોલર સામે નબળાં પડતાં રૂપિયાના કારણે પેટ્રોલ-ડીઝલની કિંમતમાં સતત વધારો થઈ રહ્યો છે. પેટ્રોલ-ડિઝલની વધતી કિંમતોના કારણે મોંઘવારીનો સામનો કરી રહેલી પ્રજા વધુ પરેશાન થઈ છે. પેટ્રોલ-ડિઝલની વધતી કિંમતો સામે લોકો આક્રોશ વ્યક્ત કરી રહ્યા છે. અમદાવાદમાં સોમવારે એટલે કે આજે પેટ્રોલની કિંમત 78.22 રૂપિયા છે. એક જ દિવસમાં પેટ્રોલની કિંમતમાં 46 પૈસાનો વધારો થયો છે. 31 જુલાઈથી અત્યાર સુધીમાં પેટ્રોલની કિંમત 2.76 રૂપિયા વધી છે. ડિઝલની વાત કરીએ તો આજે અમદાવાદમાં ડિઝલ 76.19 રૂપિયા પ્રતિ લિટર છે. 31 જુલાઈથી અત્યાર સુધીમાં ડિઝલની કિંમતમાં 3.53 રૂપિયા વધ્યા છે.